Author: .
Company: Úrad vlády SR

Predkladacia správa
 Návrh zákona, ktorým sa mení a dopĺňa zákon NR SR č. 3O8/1993 Z.z. o zriadení Slovenského národného strediska pre ľudské práva sa predkladá mimo Plánu legislatívnych úloh vlády SR ako iniciatívny materiál ministra spravodlivosti.
 Cieľom návrhu zákona je stransparentniť činnosť Slovenského národného strediska pre ľudské práva.
 V rámci medzirezortného pripomienkového konania bol návrh zákona zaslaný všetkým orgánom uvedeným v čl. 9 ods. 1 Legislatívnych pravidiel vlády SR a ďalším dotknutým orgánom a organizáciám.
 K návrhu zákona neuplatnili žiadne pripomienky Ministerstvo obrany SR, Ministerstvo zdravotníctva SR, Ministerstvo školstva SR, Ministerstvo pôdohospodárstva SR, Ministerstvo pre správu a privatizáciu národného majetku SR, Ministerstvo dopravy, pôšt a telekomunikácií SR, Najvyšší kontrolný úrad SR, Úrad jadrového dozoru SR, Úrad pre normalizáciu, metrológiu a skúšobníctvo SR, Protimonopolný úrad SR, Úrad priemyselného vlastníctva SR, Úrad geodézie, kartografie a katastra SR, Štatistický úrad SR, Asociácia zamestnávateľských zväzov a združení, Najvyšší súd SR, Rada sudcov SR a krajské súdy Nitra, Žilina, Banská Bystrica a Trenčín.
 Zásadné pripomienky uplatnili Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia, Fond národného majetku SR, Združenie sudcov Slovenska SR, Notárska komora SR, Slovenský zväz protifašistických bojovníkov, Krajský súd Bratislava, Univerzita Mateja Bela v Banskej Bystrici a Slovenské národného stredisko pre ľudské práva.
 Na základe záverov medzirezortnej porady bol návrh zákona prepracovaný a v novom znení predložený opätovne na medzirezortné pripomienkové konanie. K prepracovanému zneniu neuplatnil žiadny z pripomienkujúcich orgánov zásadné pripomienky. Pripomienky legislatívnotechnického charakteru sú v predloženom znení zapracované.
 Návrh zákona sa predkladá na ďalšie legislatívne schvaľovanie bez rozporov.
 Predkladané nové znenie návrhu zákona je upravené podľa stanoviska Legislatívnej rady vlády Slovenskej republiky z 21. novembra 2OOO.